Нагадаем, жыхар Віцебску Сяргей Рыжоў зьяўляецца заснавальнікам незарэгістраванай кансэрватыўнай партыі «Белая Русь». У 2010 годзе ён прэтэндаваў стаць кандыдатам на пасаду прэзыдэнта Рэспублікі Беларусь, але зьняў сваю кандыдатуру праз недастатковую колькасьць подпісаў у сваю падтрымку. У красавіку 2014 году быў асуджаны на шэсьць з паловай гадоў зьняволеньня з адбываньнем пакараньня ў папраўчай калёніі строгага рэжыму за хуліганства і гвалтоўныя дзеяньні сэксуальнага характару. Паплечнікі Сяргея Рыжова ўпэўненыя, што крымінальная справа супраць яго была сфабрыкаваная.